nl fr da bn en nl da nn da da de es sv nb da da da da da es da da da et en de da en nl da nn da de es
En aften med Karen Blixen
Tirsdag den 15. marts kl. 19.00 i Grubehuset i Rønninge
Karen Blixen er en af de internationalt bedst kendte danske forfattere. Ernest Hemingway mente, at hun burde have fået hans Nobelpris i litteratur. Hun fascinerer både almindelige læsere og kræsne litteraturforskere. Hun er først og fremmest en fortællerske med sans for den gode historie, også når det handler om hende selv.
Denne aften skal vi både høre om Karen Blixen og hendes forfatterskab, hvad der gør hende til en særlig forfatter med smagsprøver i form af hendes kortere historier, som bliver levende fortalt af Bent Hansen, mangeårigt medlem af Odense Fortællekreds.
Bent Hansen fortæller på gader og stræder, i kirker og fangekældre. Han er ekspert i fantastiske fortællinger, hvor tilhøreren glemmer tid og sted, og bliver taget med på rejser i den tætte jungle, nede i de mørke gange under slotte eller op på høje bjergtinder, hvor Yetien, det afskyelige snemenneske regerer. Bents historier balancerer hele tiden på kanten af det forklarlige og utrolige.
Rynkeby Bygade 45 · 5350 Rynkeby
Tlf. 6539 1098 / 2489 0580